section_heading: Izvori za hrvatsku povijest u Kronici
paragraph_text: Kronika dalje navodi kako je kralj Dalmacije Zolomer poslao poslanike ugarskom kralju Salomonu i vojvodi Gejzi, koji je bio njegov šurjak te ih je zamolio da mu pomognu u sukobu protiv Karantanaca, koji su zauzeli Dalmatinsku marku. Mađarska je vojska pomogla kralju Zvonimiru da povrati vlast nad osvojenim dijelovima Hrvatske, zbog čega ih je hrvatski kralj nagradio s bogatim darovima.